Էրմոնելա Յահո

Էրմոնելա Յահո (), (1974, Տիրանա, Ալբանիա), ալբանացի օպերային երգչուհի, սոպրանո։

Կենսագրություն 
Յահոն երգել սովորել է Տիրանայում։ Այնուհետև, հաղթելով իտալացի օպերային երգչուհի Կատյա Ռիչարելլիի կազմակերպած մրցույթում, Յահոն հնարավորություն է ստացել ուսանելու Մանտույա քաղաքի Ակադեմիայում և ավարտել է վոկալի ու դաշնամուրի հնգամյա դասընթացը Հռոմի սուրբ Ցեցիլիայի անվան Ազգային ակադեմիայում։ Յահոն մի շարք խոշորագույն միջազգային մրցույթների հաղթող է, այդ թվում՝ Միլանում կայացած Պուչինիի անվան մրցույթի (1997 թ.), Անկոնի՝ Սպոնտինիի անվան մրցույթի (1998 թ.), նաև ճանաչվել է Ուեքսֆորդի փառատոնի լավագույն երգչուհի (2000 թ.)։

Վերջին տարիներին Յահոն մեծ հաջողությամբ ելույթ է ունեցել Ամերիկայի և Եվրոպայի առաջատար օպերային թատրոնների բեմերում՝ Լոնդոնի Թագավորական օպերայի, Նյու Յորքի Մետրոպոլիտեն օպերայի, Փարիզի Գրանդ օպերայի։ Յահոյի երգացանկն ընդգրկում է ինչպես քնարական, այնպես էլ՝ դրամատիկ բնույթի օպերային դերերգեր։ Երգչուհու լավագույն դերերից են՝ Վիոլետան (Վերդի, «Տրավիատա»), Միմին (Պուչինի, «Բոհեմ»), Աննա Բոլեյմը (Դոնիցետի, «Աննա Բոլեյն»)։

2011 թվականի հունվարի 8-ին Էրմոնելա Յահոն մենահամերգով հանդես եկավ Մոսկվայում՝ Պ. Ի. Չայկովսկու անվան համերգասրահում։

Արտաքին հղումներ 
 Յահոյի պաշտոնական կայքը
 Soprano Ermonela Jaho about her life in opera (Անգլերեն հարցազրույց)
 Youtube video

Ալբանացի երգչուհիներ
Ալբանացի սոպրանոներ
20-րդ դարի օպերային երգչուհիներ